2023. február 02. Kunadacsi Települési Értéktár Bizottság

1/2023

Jegyzőkönyv


Készült: Kunadacs Községi Önkormányzat Kunadacsi Települési Értéktár Bizottságának 2023. február 02-én 16:30 órakor megtartott üléséről.

Jelen vannak: Sipos Balázs elnök, képviselő
		Szántai József tag, képviselő
		Pongrácz Helga tag, képviselő
		
Sipos Balázs elnök üdvözli az ülésen megjelenteket. Megállapítja, hogy a bizottság minden tagja jelen van, így határozatképes. Felkéri Pongrácz Helga tagot, hogy vezesse a jegyzőkönyvet és ismerteti a napirendi pontokat. 


Napirendi pontok:

1. napirend: beszámoló az elmúlt időszakról
2. napirend: egyebek

A Bizottság az ismertetett napirendi pontokat egyhangúlag elfogadta.
 
1. napirendi pont
Sipos Balázs elnök elmondja, hogy a 2015-ben felvett értékeket át kellene nézni és a bekövetkezett változásokat egy külön lapon csatolni kellene az eredeti értékekhez. Sok felújítás, változás történt azóta. Többek között megújultak az önkormányzati épültek, változtak a civil szervezetek vezetői vagy pl. megszűnt a lovas oktatás és az Ispán Major, a Vadászház másik épületbe költözött. 

2. napirendi pont
Sipos Balázs elmondja, hogy korábban felmerült Halcsik Antalnak, Kunadacs díszpolgárának, örökös polgármesterének neve javaslatként. A családdal való egyeztetés után szeretnénk felvenni a helyi értéktárba a kulturális örökség kategóriába. A Bizottság tagjai egybehangzóan támogatták a javaslatot.

Mivel az ülésnek több napirendje, kérdése, hozzászólása nem volt, az elnök az ülést 17:30-kor bezárta.


Kunadacs. 2023. február 02.




……………………………………				…………………………………                  Sipos Balázs elnök sk.		                             Pongrácz Helga jegyzőkönyvvezető sk.

